Diari Oficial de la Generalitat Valenciana


Sumari del DOGV 1925, del 16-12-1992 (1992/826640)

DECRET 214/1992, de 7 de desembre, del Govern Valencià, pel qual autoritza ensenyaments en la Universitat Jaume I, de Castelló.
-------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/12/07/214/dof/vci/html**

### Dades del document

Número de DOGV
:   1925

Data del DOGV
:   16-12-1992

Secció del DOGV
:   DISPOSICIONS GENERALS

Número del document
:   1992/826640


Data del document
:   07-12-1992

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 214/1992, de 7 de desembre, del Govern valencià, pel qual autoritza ensenyaments en la Universitat Jaume I, de Castelló.  
El Decret 131/991, de 23 de juliol, del Govern valencià, inicià el procés d'implantació dels ensenyaments conduents a títols oficials, organitzats pels centres de la Universitat Jaume I de Castelló, en compliment del manament contingut en l'article 2 de la Llei de la Generalitat Valenciana 3/991, de 13 de febrer, de creació de l?esmentada universitat.  
El dit Decret 131/1991, de 23 de juliol, efectuà una implantació progressiva de les titulacions contingudes en la memòria que es va sotmetre a informe del Consell d'Universitats i autoritzi aquelles que tenien directrius generals pròpies aprovades pel Consell de Ministres, tot mantenint aquelles titulacions que s'impartien amb anterioritat a la creació de la universitat i que encara no tenien aprovades les noves directrius generals, concretament les de Professor d'EGB., Llicenciat en Geografia i Història i Llicenciat en Química.  
El Reial Decret 1440/1991, de 30 d'agost, establí el títol de Mestre en les seues diferents especialitats i també les directrius generals pròpies dels plans d'estudis conduents a l?obtenció d'aquell, i el Reial Decret 913/1992, de 17 de juliol, el corresponent a Llicenciat en Humanitats, i com que ambdós ensenyaments figuren en la memòria que es va sotmetre al seu dia a informe del Consell d'Universitats, procedeix continuar amb el procés d'implantació dels ensenyaments que componen l?oferta educativa inicial de la Universitat Jaume I de Castelló amb l'autorització de tals ensenyaments.  
Així mateix, i atés que la Universitat ha procedit a homologar davant el Consell d'Universitats els plans d'estudis corresponents a ambdues titulacions, correspon autoritzar-ne la posada en funcionament.  
Per tot això, a proposta del Conseller de Cultura, Educació i Ciència i amb la deliberació prèvia del Govern valencià, en la reunió del dia 7 de desembre de 1992,  
DECRETE  
Article primer  
S'autoritza la Facultat de Ciències Humanes i Socials de la Universitat Jaume I de Castelló per a organitzar els ensenyaments corresponents a l?obtenció dels títols de Llicenciat en Humanitats i de Mestre en les especialitats d'Educació Infantil, Educació Primària, Educació Musical i Educació Física.  
Article segon  
Se suprimeixen els ensenyaments conduents a l'obtenció dels títols de Llicenciat en Geografia i Història i Professor d'Educació General Bàsica, organitzats per la Facultat de Ciències Humanes i Socials de la Universitat Jaume I de Castelló, sense perjudici del dret dels alumnes que es troben cursant-los a completar-los en la dita universitat, conformement al pla d'estudis vigent al moment de la supressió.  
Article tercer  
Els ensenyaments que per aquest decret s'autoritzen començaran a impartir-se en l'any acadèmic 1992/.1993. A partir d'aquest any, la Universitat Jaume I de Castelló cessarà, curs per curs, en la impartició dels ensenyaments que se suprimeixen, si bé, una vegada extingit cada curs, els alumnes afectats tindran dret a quatre convocatòries d'examen en els dos cursos acadèmics següents.  
DISPOSICIO FINAL  
Es faculta el Conseller de Cultura, Educació i Ciència per a dictar les disposicions necessàries per al desenvolupament i execució d'allò que en aquest decret es disposa.  
València, 7 de desembre de 1992.  
El President de la Generalitat Valenciana,   
JOAN LERMA I BLASCO  
El Conseller de Cultura, Educación y Ciencia,   
ANDREU LOPEZ I BLASCO


Còpia Permalink ELI